**ОБЩИНСКА ИЗБИРАТЕЛНА КОМИСИЯ – ГРАМАДА**

**ПРОТОКОЛ**

**№03-МИ/15.09.2019 Г.**

Днес на 15.09.2019 г. се проведе заседание на ОИК – Грамада.

На заседанието присъстваха 9 души:

1. Евгени Генчев – Председател
2. Валери Рагьов – Секретар
3. Цветан Нинов – член
4. Лилко Близнашки – член
5. Елеонора Мишева – Член
6. Теменужка Иванова – член
7. Бояна Кръстева – член
8. Юлия Димова – член
9. Ваньо Петков – Зам. председател

Точка 1 . Постъпили са заявления за регистрация за участие в изборите на общински съветници и кметове както следва:

* Заявление с вх. № 1 /13.09.2019 г. в 15:00 часа от името на

Ваньо Петков Димитров, като представител на КП „Коалиция за България“ за участие в изборите на Кмет и заявление вх. № 2/13.09.2019 г. в 15:15 ч. от името на Ваньо Петков Димитров, представител на КП „БСП за България“ за участие в изборите за общински съветници. Към заявленията са приложени следните документи:

1. Удостоверения за регистрация на коалиция № 6 / 09.09.2019 г.

На ЦИК.

1. Решение за образуване на коалиция от партии от 01.09.2019 г.
2. Удостоверение от СГС от 07.08.2019 г. за регистрация на КП „БСП за България“
3. Решение № 1012-МИ/09.09.2019 г. на ЦИК за участие в изборите на 27.10.2019 г.
4. Пълномощно изходящ № ПНС-18А/ 10.09.2019 г. от КП „БПС за България“
5. Пълномощно от Димитър Чавдаров Велков – ЕГН 8211271705 към Ваньо Петков Димитров с ЕГН 64061943

На 14.09.2019 г. от 11:05 ч. в ОИК гр. Грамада е постъпило заявление с вх. № 3 от Валентин Людмилов Витков, като представител на КП „БСП за България“ за регистрация за изборите за Кмет на община Грамада. От същото лице е постъпило заявление с вх. № 4 за участие в изборите за общински съветници в община Грамада.

Към заявленията с вх. № 3 и 4 са приложени следните документи:

1. Пълномощно изх. № ПИС-145-11 от 07.08.2019 г. на КП „БСП за България“.
2. Решение № 1012 – МИ на ЦИК от 09.09.2019 г. относно регистрация на КП „БСП за България“
3. Удостоверение за промени в състава на Коалиция № 15/03.07.2018 г. на ЦИК

4.Решение за промени в състава на Коалиция, регистрирана в ЦИК за участие в изборите за Народно събрание от 26.03.2017 г.

1. Решение за образуване на Коалиция от партии за участие с общи листи в изборите на 44 НС на Република България, насрочени на 26.03.2017 г.

След като се запозна с приложените към заявление с вх. № 1, вх. № 2, вх. № 3 и вх. № 4, констатира следното:

В ОИК Грамада са постъпили 4 броя заявления за участие в местни избори 2019 г. от името на КП „БСП за България“.

Заявления с вх. № 1 и вх. № 2 са представени от Ваньо Петков Димитров.

Заявления с вх. № 3 и вх. № 4 са представени от Валентин Людмилов Витков.

Двамата заявители удостоверяват представителната си власт както следва:

Ваньо Петков Димитров представя пълномощно, изх. № ПНС-189/10.09.2019 г., с което Корнелия Петрова Нинова, в качеството си на представляващ КП „БСП за България“ упълномощава Димитър Чавдаров Велков с пълномощия да предаде заявление до ОИК /включително и ОИК Грамада/ за участие в местните избори на 27.10.2019 г. Т. 13 от пълномощното съдържа клауза упълномощения да преупълномощава трети лица със същите правомощия.

Ваньо Петков Димитров се легитимира пред ОИК Грамада с пълномощно за преупълномощаване от Димитър Чавдаров Велков към Ваньо Петков Димитров.

В т. 1 в пълномощното за преупълномощаване се съдържа клауза, с която Ваньо Димитров да подпише и подаде заявление до ОИК Грамада за участие в изборите на 27.10.2019 г. на КП „БСП за България“. Пълномощното носи на последната страница подпис на лицето Димитър Велков и е подпечатано с печат на Областен съвет на БСП – Видин. Пълномощното не съдържа дата или изходящ номер.

Страница 1 и 2 не са преподписани от упълномощителя.

Заявителят Валентин Людмилов Витков се легитимира пред ОИК Грамада с пълномощно изх. № ПИС-145-11/ 07.08.2019 г., с което Корнелия П. Нинова упълномощава Валентин Людмилов Витков със следните пълномощия:

1. Да участва в консултациите при Кмета на Община Грамада, област Видин, да постигне и да подпише споразумение, относно състава на ОИК – Грамада.
2. Да участва в консултациите при Кмета на Община Грамада, област Видин, да постигне и да подпише споразумение, относно съставите на всички СИК на територията на общината.
3. Да предлага членовете за съставите на ОИК, СИК и в случай на необходимост резервните членове на комисиите.
4. Да подписва, подава и получава жалби, сигнали искови молби, писма и всякакви други отрицателни документи във връзка с провеждане на изборите, включително срещу решения на СИК до ОИК, на ОИК до ЦИК, на ЦИК до ВАС, съд по местонахождение на ОИК, както до всички други съдебни институции, прокуратура, следствие, органите на МВР, КАТ, СЕМ, НАП, Сметна палата и всички други държавни и общински администрации.

ОИК Грамада констатира, че в пълномощно изх. № 145 ПИС-11/ 07.08.2019 г. пълномощникът Валентин Людмилов Витков не е изрично овластен да извърши регистрация на К П „БСП за България“ за участие в местните избори на 27.10.2019 г.

Освен това към заявления с вх. № 3 и вх. № 4 не са представени актуални доказателства за образуване на Коалицията „БСП за България“.

В предвид на гореизложеното и на основание чл. 147, ал. 7 от ИК, както и Решение № 936 – МИ/ 02.09.2019 г., раздел III т. 5 на ЦИК, ОИК Грамада

РЕШИ:

1. Указва на Валентин Людмилов Витков с ЕГН 7611151786 в срок до 16.09.2019 г., 17:00 часа да представи пред ОИК Грамада пълномощно, в което да съдържа изрично управомощаване от името на КП „БСП за България“ да извърши регистрация на КП „БСП за България“ за участие в местните избори за Кмет и общински съветници на територията на Община Грамада на 27.10.2019 г.

В същият срок да представи актуални приложения към заявления вх. № 3 и вх. № 4, съгласно изискванията на чл. 147 от ИК.

1. Указва на заявителя Ваньо Петков Димитров да представи в ОИК Грамада доказателства за датата на издаване на пълномощното за регистрация със заверки на стр. 1 и 2. Указанията да бъдат изпълнени в срок до 16.09.2019 г. до 17:00 часа.

Решенията по т. 1 и т. 2 да се доведат до знанието на заявителя Ваньо Петков Димитров чрез телефонно обаждане.

Решението да се публикува на страницата на ОИК Грамада. Съобщения за взетите решения по т. 1 и т. 2 да се обявят на таблото.

ОИК Грамада възлага на секретаря на ОИК Грамада да отправи запитване до ОС на БСП Видин във връзка с упълномощеното лице за регистрация на КП „БСП за България“.

Решенията по точките от дневният ред бяха приети единодушно от присъстващите членове.

ПРЕДСЕДАТЕЛ:

СЕКРЕТАР ПРОТОКОЛИСТ: